title: Rozhodnutie Komisie z 18. marca 2019 o účasti národného regulačného orgánu Srbskej republiky v Orgáne európskych regulátorov pre elektronické komunikácie

text:
                  27.3.2019

                  SK

                  Úradný vestník Európskej únie

                  C 115/21

         ROZHODNUTIE KOMISIE
         z 18. marca 2019
         o účasti národného regulačného orgánu Srbskej republiky v Orgáne európskych regulátorov pre elektronické komunikácie
         (2019/C 115/08)
         EURÓPSKA KOMISIA,
         so zreteľom na Zmluvu o fungovaní Európskej únie,
         keďže:

                     (1)

                     V článku 17 ods. 1 Zmluvy o Európskej únii sa uvádzajú právomoci Komisie a stanovuje sa v ňom, že Komisia podporuje všeobecný záujem Únie a na tento účel sa ujíma vhodných iniciatív, vykonáva koordinačné, výkonné a riadiace funkcie v súlade s podmienkami ustanovenými v zmluvách a zabezpečuje zastupovanie Únie navonok s výnimkou spoločnej zahraničnej a bezpečnostnej politiky a iných prípadov ustanovených v zmluvách.

                     (2)

                     Podľa článku 35 ods. 2 nariadenia Európskeho parlamentu a Rady (EÚ) 2018/1971 (1) majú byť rada regulačných orgánov, pracovné skupiny a riadiaca rada otvorené účasti regulačných orgánov tretích krajín, ktoré zohrávajú hlavnú úlohu v oblasti elektronických komunikácií, ak uvedené tretie krajiny na tento účel uzavreli dohody s Úniou. Rovnako sa v ňom stanovuje, že podľa príslušných ustanovení uvedených dohôd sa pripravia pracovné dojednania, v ktorých sa stanoví najmä povaha, rozsah a spôsob, akým sa regulačné orgány dotknutých tretích krajín zúčastňujú bez hlasovacieho práva na práci Orgánu európskych regulátorov pre elektronické komunikácie (ďalej len „orgán BEREC“) a Úradu BEREC, vrátane ustanovení o účasti na iniciatívach uskutočňovaných orgánom BEREC, finančných príspevkoch a zamestnancoch Úradu BEREC.

                     (3)

                     Podľa článku 106 Dohody o stabilizácii a pridružení medzi Európskymi spoločenstvami a ich členskými štátmi na jednej strane a Srbskou republikou na strane druhej (2) sa spolupráca v oblasti elektronických komunikácií v prvom rade zameriava na prioritné oblasti súvisiace s acquis Spoločenstva v tejto oblasti. Zmluvné strany predovšetkým posilnia spoluprácu v oblasti elektronických komunikačných sietí a elektronických komunikačných služieb. Únia a Srbsko preto uzavreli dohodu v zmysle článku 35 ods. 2 nariadenia (EÚ) 2018/1971.

                     (4)

                     Pokračovanie účasti regulačného orgánu Srbska v orgáne BEREC a v Úrade BEREC je plne v súlade so stratégiou pre západný Balkán (3), v ktorej sa požaduje prijatie opatrení na rozvoj digitálnej spoločnosti, vrátane zavádzania širokopásmového pripojenia a zníženia nákladov na roaming, a na zosúladenie právnych predpisov týchto krajín s právnymi predpismi Únie. Ako sa uvádza v Digitálnej agende pre západný Balkán (4), užší vzťah medzi Úniou a národnými regulačnými orgánmi krajín západného Balkánu by mal pomôcť zosúladiť regulačné postupy v regióne s praxou v Únii.

                     (5)

                     Vzhľadom na záujem Únie o posilnenie spolupráce so Srbskom a na podporu prijatia regulačného režimu Únie pre elektronické komunikácie Srbskom je vhodné uzavrieť pracovné dojednania týkajúce sa účasti regulačného orgánu Srbska v rade regulačných orgánov a pracovných skupinách orgánu BEREC a riadiacej rade Úradu BEREC,

               SA ROZHODLA TAKTO:

            Článok 1
            Národný regulačný orgán Srbskej republiky, ktorý má primárnu zodpovednosť za dohľad nad každodenným fungovaním trhu v oblasti elektronických komunikačných sietí a služieb, sa môže zúčastňovať na činnosti rady regulačných orgánov a pracovných skupín Orgánu európskych regulátorov pre elektronické komunikácie (ďalej len „orgán BEREC“) a riadiacej rady Úradu BEREC.
            Mandát pre účasť národného regulačného orgánu Srbskej republiky sa stanovuje v prílohe.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 18. marca 2019

                  Za Komisiu

               Mariya GABRIEL

                  členka Komisie

            (1)  Nariadenie Európskeho parlamentu a Rady (EÚ) 2018/1971 z 11. decembra 2018, ktorým sa zriaďuje Orgán európskych regulátorov pre elektronické komunikácie (BEREC) a Agentúra na podporu orgánu BEREC (Úrad BEREC), ktorým sa mení nariadenie (EÚ) 2015/2120 a ktorým sa zrušuje nariadenie (ES) č. 1211/2009 (Ú. v. EÚ L 321, 17.12.2018, s. 1).

            (2)  Rozhodnutie Rady a Komisie 2013/490/EÚ, Euratom z 22. júla 2013 o uzavretí Dohody o stabilizácii a pridružení medzi Európskymi spoločenstvami a ich členskými štátmi na jednej strane a Srbskou republikou na strane druhej (Ú. v. EÚ L 278, 18.10.2013, s. 14).

            (3)  Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov. Dôveryhodná perspektíva rozšírenia pre krajiny západného Balkánu a väčšia angažovanosť EÚ v tejto oblasti [COM(2018) 65 final, 6.2.2018].

            (4)  SWD(2018) 360 final, pracovný dokument útvarov Komisie, Opatrenia na podporu Digitálnej agendy pre západný Balkán.

            PRÍLOHA
            MANDÁT
            1.   Účasť v rade regulačných orgánov BEREC

                        1.

                        Národný regulačný orgán Srbskej republiky sa môže zúčastňovať na činnosti rady regulačných orgánov BEREC.

                        2.

                        Národný regulačný orgán Srbskej republiky vymenuje spomedzi vedúceho národného regulačného orgánu, člena jeho kolektívneho orgánu alebo náhradníkov ktoréhokoľvek z nich zástupcu, ktorý sa zúčastní na rokovaniach rady regulačných orgánov BEREC.

                        3.

                        Národný regulačný orgán Srbskej republiky takisto vymenuje náhradníka, ktorý nahradí zástupcu v prípade jeho neprítomnosti. Náhradník sa vymenúva spomedzi vedúceho národného regulačného orgánu, člena jeho kolektívneho orgánu, náhradníkov ktoréhokoľvek z nich alebo zamestnancov národného regulačného orgánu.

                        4.

                        Zástupca národného regulačného orgánu Srbskej republiky a jeho náhradník sa vymenúvajú s ohľadom na ich vedomosti v oblasti elektronických komunikácií s prihliadnutím na príslušné schopnosti v oblasti riadenia, správy a rozpočtu. S cieľom zabezpečiť maximálny prospech z ich účasti sa národný regulačný orgán usiluje o obmedzenie fluktuácie svojich zástupcov a ak je to možné, aj ich náhradníkov.

                        5.

                        Účastník za národný regulačný orgán Srbskej republiky má právo predniesť svoje stanovisko vo všetkých diskusiách bez ohľadu na to, či sa tieto konajú na zasadnutí rady regulačných orgánov BEREC, alebo akýmkoľvek iným spôsobom. Toto stanovisko sa riadne zaznamená v zápisnici podľa pravidiel a pracovných postupov rady regulačných orgánov.

                        6.

                        Meno zástupcu národného regulačného orgánu Srbskej republiky a meno náhradníka sa zahrnú do zoznamu členov rady regulačných orgánov BEREC uverejneného v súlade s článkom 7 ods. 5 nariadenia Európskeho parlamentu a Rady (EÚ) 2018/1971 (1).

                        7.

                        Pri účasti na činnostiach rady regulačných orgánov BEREC zástupca Srbskej republiky a náhradník nežiadajú ani neprijímajú pokyny od žiadnej vlády, inštitúcie, osoby ani orgánu.

                  2.   Účasť v pracovných skupinách

                        1.

                        Národný regulačný orgán Srbskej republiky môže nominovať odborníkov, ktorí sa zúčastnia na činnosti pracovných skupín BEREC.

                        2.

                        Títo experti sa môžu zúčastňovať na všetkých činnostiach pracovných skupín v súlade s pravidlami a pracovnými postupmi orgánu BEREC. Môžu predniesť svoje stanovisko vo všetkých diskusiách bez ohľadu na to, či sa tieto uskutočnia na zasadnutí pracovných skupín, alebo akýmkoľvek iným spôsobom.

                  3.   Účasť v riadiacej rade Úradu BEREC

                        1.

                        Národný regulačný orgán Srbskej republiky sa môže zúčastňovať na činnosti riadiacej rady Úradu BEREC.

                        2.

                        Národný regulačný orgán Srbskej republiky vymenuje osobu, ktorá bola vymenovaná za zástupcu v rade regulačných orgánov BEREC a ktorá sa zúčastní na činnostiach riadiacej rady Úradu BEREC, alebo na tento účel vymenuje osobu inú ako zástupcu v rade regulačných orgánov BEREC, a to spomedzi vedúceho národného regulačného orgánu, člena jeho kolektívneho orgánu alebo náhradníkov ktoréhokoľvek z nich.

                        3.

                        Národný regulačný orgán Srbskej republiky takisto vymenuje za náhradníka osobu vymenovanú za náhradníka v rade regulačných orgánov BEREC alebo inú osobu spomedzi vedúceho národného regulačného orgánu, člena jeho kolektívneho orgánu, náhradníkov ktoréhokoľvek z nich alebo zamestnancov národného regulačného orgánu, ktorá nahradí zástupcu v prípade jeho neprítomnosti.

                        4.

                        Účastník za národný regulačný orgán Srbskej republiky má právo predniesť svoje stanovisko vo všetkých diskusiách bez ohľadu na to, či sa tieto konajú na zasadnutí riadiacej rady BEREC, alebo akýmkoľvek iným spôsobom. Toto stanovisko sa riadne zaznamená v zápisnici podľa pravidiel a pracovných postupov riadiacej rady BEREC.

                        5.

                        Meno zástupcu národného regulačného orgánu Srbskej republiky a meno náhradníka sa zahrnú do zoznamu členov riadiacej rady BEREC uverejneného v súlade s článkom 15 ods. 4 nariadenia (EÚ) 2018/1971.

                        6.

                        Pri účasti na činnostiach riadiacej rady BEREC zástupca národného regulačného orgánu Srbskej republiky a náhradník nežiadajú ani neprijímajú pokyny od žiadnej vlády, inštitúcie, osoby ani orgánu.

                  4.   Vyhlásenie o konflikte záujmov

                        1.

                        Zástupcovia národného regulačného orgánu Srbskej republiky v rade regulačných orgánov BEREC a riadiacej rade BEREC a ich náhradníci urobia písomné vyhlásenie, v ktorom oznámia svoje záväzky a absenciu alebo existenciu akýchkoľvek priamych alebo nepriamych záujmov, ktoré by sa mohli považovať za záujmy ovplyvňujúce ich nezávislosť.
                        Tieto vyhlásenia sa urobia v čase prevzatia funkcie a uverejnia sa. Musia byť presné a úplné a musia sa aktualizovať, keď hrozí, že existujú akékoľvek priame alebo nepriame záujmy, ktoré by sa mohli považovať za záujmy ovplyvňujúce nezávislosť osoby, ktorá urobila vyhlásenie.

                  5.   Personálne zaistenie

                        1.

                        Úrad BEREC môže využiť zamestnancov zo Srbskej republiky vrátane vyslaných národných expertov a iných pracovníkov, ktorí nie sú zamestnancami Úradu BEREC, a to na základe rozhodnutia, ktoré vydá riadiaca rada BEREC.

                  6.   Finančný príspevok národného regulačného orgánu Srbskej republiky v prospech Úradu BEREC

                        1.

                        Finančný príspevok do rozpočtu Úradu BEREC, ktorý národný regulačný orgán Srbskej republiky zaplatí za účasť v orgáne BEREC, predstavuje celkové náklady jeho účasti v súlade s bodmi 1, 2 a 3 tejto prílohy. Sumy sa určia v súlade s nižšie uvedeným bodom 6.2.

                        2.

                        Finančný príspevok, ktorý národný regulačný orgán Srbskej republiky uhradí podľa bodu 6.1, pokrýva tieto náklady:

                                    —

                                    náklady na preplatenie cestovných výdavkov vynaložených zástupcami národného regulačného úradu v súvislosti so zasadnutiami orgánu BEREC v súlade s pravidlami orgánu BEREC týkajúcimi sa preplácania výdavkov,

                                    —

                                    administratívne náklady súvisiace s uvedeným preplácaním cestovných výdavkov vo výške najviac 3 % zo súm vyplatených ako náhrada cestovných výdavkov,

                                    —

                                    administratívne náklady súvisiace s celkovou účasťou národného regulačného úradu na činnostiach orgánu BEREC.

                              Výšku finančného príspevku určí orgán BEREC, pričom zohľadní okrem iného služobné cesty naplánované na nasledujúci rok, ako aj skutočné služobné cesty a preplatenia výdavkov za predchádzajúci rok (predchádzajúce roky).

                        3.

                        Príspevok národného regulačného orgánu sa vynaloží v súlade s rozpočtovými pravidlami Úradu BEREC prijatými podľa článku 29 nariadenia (EÚ) 2018/1971.

                        4.

                        Cestovné výdavky a náklady spojené s pobytom, ktoré vznikli zástupcom a národným expertom národného regulačného orgánu Srbskej republiky v súvislosti s účasťou na činnosti orgánu BEREC a Úradu BEREC, vrátane súvisiacich stretnutí, preplatí Úrad BEREC podľa pravidiel stanovených v rozhodnutí riadiaceho výboru Úradu BEREC týkajúcom sa preplácania cestovných výdavkov, nákladov spojených s pobytom a iných výdavkov vzniknutých počas ciest osobám, ktoré nie sú zamestnancami Úradu BEREC (2).

                        5.

                        Po nadobudnutí účinnosti tohto rozhodnutia a na začiatku každého nasledujúceho roka Úrad BEREC zašle národnému regulačnému orgánu výzvu na zaplatenie finančných prostriedkov zodpovedajúcich jeho príspevku agentúre stanovenému podľa tohto rozhodnutia.

                        6.

                        Tento príspevok je vyjadrený v EUR a uhradí sa na bankový účet Úradu BEREC vedený v EUR.

                        7.

                        Národný regulačný orgán Srbskej republiky uhradí svoj príspevok v súlade s výzvou na zaplatenie finančných prostriedkov do 30 dní po tom, ako ju Úrad BEREC zašle.

                        8.

                        V prípade oneskoreného uhradenia príspevku sa národnému regulačnému orgánu počnúc dňom splatnosti účtujú úroky z dlžnej sumy. Úroková sadzba zodpovedá úrokovej sadzbe uplatňovanej Európskou centrálnou bankou v deň splatnosti pre jej operácie vedené v EUR, zvýšenej o 1,5 percentuálneho bodu.

                  7.   Podrobné pracovné dojednania

                        1.

                        Rada regulačných orgánov BEREC a riadiaca rada BEREC v prípade potreby určia podrobné pracovné dojednania týkajúce sa účasti národného regulačného orgánu Srbskej republiky, a to v súlade s nariadením (EÚ) 2018/1971 a týmto mandátom.

                        2.

                        Národný regulačný orgán Srbskej republiky sa môže zúčastňovať na činnosti orgánu BEREC, čo zahŕňa aj účasť v rade regulačných orgánov BEREC a pracovných skupinách, ako aj v riadiacej rade BEREC, a to odo dňa nadobudnutia účinnosti tohto rozhodnutia bez ohľadu na dokončenie podrobných pracovných dojednaní uvedených v bode 7.1.

               (1)  Nariadenie Európskeho parlamentu a Rady (EÚ) 2018/1971 z 11. decembra 2018, ktorým sa zriaďuje Orgán európskych regulátorov pre elektronické komunikácie (BEREC) a Agentúra na podporu orgánu BEREC (Úrad BEREC), ktorým sa mení nariadenie (EÚ) 2015/2120, ktorým sa ustanovujú opatrenia týkajúce sa prístupu k otvorenému internetu, a ktorým sa zrušuje nariadenie (ES) č. 1211/2009 (Ú. v. EÚ L 321, 17.12.2018, s. 1).

               (2)  Rozhodnutie riadiaceho výboru Úradu BEREC týkajúce sa preplácania cestovných výdavkov, nákladov na pobyt a iných výdavkov vzniknutých počas ciest osobám, ktoré nie sú zamestnancami Úradu BEREC, a ktorým sa zrušuje predchádzajúce rozhodnutie riadiaceho výboru č. MC/2013/05 zo 6. júna 2013 (MC/2015/13).


title: Rozhodnutie Komisie z 18. marca 2019 o účasti národného regulačného orgánu Albánskej republiky v Orgáne európskych regulátorov pre elektronické komunikácie

text:
                  27.3.2019

                  SK

                  Úradný vestník Európskej únie

                  C 115/31

         ROZHODNUTIE KOMISIE
         z 18. marca 2019
         o účasti národného regulačného orgánu Albánskej republiky v Orgáne európskych regulátorov pre elektronické komunikácie
         (2019/C 115/10)
         EURÓPSKA KOMISIA,
         so zreteľom na Zmluvu o fungovaní Európskej únie,
         keďže:

                     (1)

                     V článku 17 ods. 1 Zmluvy o Európskej únii sa uvádzajú právomoci Komisie a stanovuje sa v ňom, že Komisia podporuje všeobecný záujem Únie a na tento účel sa ujíma vhodných iniciatív, vykonáva koordinačné, výkonné a riadiace funkcie v súlade s podmienkami ustanovenými v zmluvách a zabezpečuje zastupovanie Únie navonok s výnimkou spoločnej zahraničnej a bezpečnostnej politiky a iných prípadov ustanovených v zmluvách.

                     (2)

                     Podľa článku 35 ods. 2 nariadenia Európskeho parlamentu a Rady (EÚ) 2018/1971 (1) majú byť rada regulačných orgánov, pracovné skupiny a riadiaca rada otvorené účasti regulačných orgánov tretích krajín, ktoré zohrávajú hlavnú úlohu v oblasti elektronických komunikácií, ak uvedené tretie krajiny na tento účel uzavreli dohody s Úniou. Rovnako sa v ňom stanovuje, že podľa príslušných ustanovení uvedených dohôd sa pripravia pracovné dojednania, v ktorých sa stanoví najmä povaha, rozsah a spôsob, akým sa regulačné orgány dotknutých tretích krajín zúčastňujú bez hlasovacieho práva na práci Orgánu európskych regulátorov pre elektronické komunikácie (ďalej len „orgán BEREC“) a Úradu BEREC, vrátane ustanovení o účasti na iniciatívach uskutočňovaných orgánom BEREC, finančných príspevkoch a zamestnancoch Úradu BEREC.

                     (3)

                     Podľa článku 104 Stabilizačnej a asociačnej dohody medzi Európskymi spoločenstvami a ich členskými štátmi na jednej strane a Albánskou republikou na strane druhej (2) sa spolupráca v oblasti elektronických komunikácií v prvom rade zameriava na prioritné oblasti súvisiace s acquis Spoločenstva v tejto oblasti. Zmluvné strany predovšetkým posilnia spoluprácu v oblasti elektronických komunikačných sietí a s nimi spojených služieb. Únia a Albánsko preto uzavreli dohodu v zmysle článku 35 ods. 2 nariadenia (EÚ) 2018/1971.

                     (4)

                     Pokračovanie účasti regulačného orgánu Albánska v orgáne BEREC a v Úrade BEREC je plne v súlade so stratégiou pre západný Balkán (3), v ktorej sa požaduje prijatie opatrení na rozvoj digitálnej spoločnosti, vrátane zavádzania širokopásmového pripojenia a zníženia nákladov na roaming, a na zosúladenie právnych predpisov týchto krajín s právnymi predpismi Únie. Ako sa uvádza v Digitálnej agende pre západný Balkán (4), užší vzťah medzi Úniou a národnými regulačnými orgánmi krajín západného Balkánu by mal pomôcť zosúladiť regulačné postupy v regióne s praxou v Únii.

                     (5)

                     Vzhľadom na záujem Únie o posilnenie spolupráce s Albánskom a na podporu prijatia regulačného režimu Únie pre elektronické komunikácie Albánskom je vhodné uzavrieť pracovné dojednania týkajúce sa účasti regulačného orgánu Albánska v rade regulačných orgánov a pracovných skupinách orgánu BEREC a riadiacej rade Úradu BEREC,

               SA ROZHODLA TAKTO:

            Článok 1
            Národný regulačný orgán Albánskej republiky, ktorý má primárnu zodpovednosť za dohľad nad každodenným fungovaním trhu v oblasti elektronických komunikačných sietí a služieb, sa môže zúčastňovať na činnosti rady regulačných orgánov a pracovných skupín Orgánu európskych regulátorov pre elektronické komunikácie (ďalej len „orgán BEREC“) a riadiacej rady Úradu BEREC.
            Mandát pre účasť národného regulačného orgánu Albánskej republiky sa stanovuje v prílohe.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 18. marca 2019

                  Za Komisiu

               Mariya GABRIEL

                  členka Komisie

            (1)  Nariadenie Európskeho parlamentu a Rady (EÚ) 2018/1971 z 11. decembra 2018, ktorým sa zriaďuje Orgán európskych regulátorov pre elektronické komunikácie (BEREC) a Agentúra na podporu orgánu BEREC (Úrad BEREC), ktorým sa mení nariadenie (EÚ) 2015/2120 a ktorým sa zrušuje nariadenie (ES) č. 1211/2009 (Ú. v. EÚ L 321, 17.12.2018, s. 1).

            (2)  Stabilizačná a asociačná dohoda medzi Európskymi spoločenstvami a ich členskými štátmi na jednej strane a Albánskou republikou na strane druhej (Ú. v. EÚ L 107, 28.4.2009, s. 166).

            (3)  Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov. Dôveryhodná perspektíva rozšírenia pre krajiny západného Balkánu a väčšia angažovanosť EÚ v tejto oblasti [COM(2018) 65 final, 6.2.2018].

            (4)  SWD(2018) 360 final, pracovný dokument útvarov Komisie, Opatrenia na podporu Digitálnej agendy pre západný Balkán.

            PRÍLOHA
            MANDÁT
            1.   Účasť v rade regulačných orgánov BEREC

                        1.

                        Národný regulačný orgán Albánskej republiky sa môže zúčastňovať na činnosti rady regulačných orgánov BEREC.

                        2.

                        Národný regulačný orgán Albánskej republiky vymenuje spomedzi vedúceho národného regulačného orgánu, člena jeho kolektívneho orgánu alebo náhradníkov ktoréhokoľvek z nich zástupcu, ktorý sa zúčastní na rokovaniach rady regulačných orgánov BEREC.

                        3.

                        Národný regulačný orgán Albánskej republiky takisto vymenuje náhradníka, ktorý nahradí zástupcu v prípade jeho neprítomnosti. Náhradník sa vymenúva spomedzi vedúceho národného regulačného orgánu, člena jeho kolektívneho orgánu, náhradníkov ktoréhokoľvek z nich alebo zamestnancov národného regulačného orgánu.

                        4.

                        Zástupca národného regulačného orgánu Albánskej republiky a jeho náhradník sa vymenúvajú s ohľadom na ich vedomosti v oblasti elektronických komunikácií s prihliadnutím na príslušné schopnosti v oblasti riadenia, správy a rozpočtu. S cieľom zabezpečiť maximálny prospech z ich účasti sa národný regulačný orgán usiluje o obmedzenie fluktuácie svojich zástupcov a ak je to možné, aj ich náhradníkov.

                        5.

                        Účastník za národný regulačný orgán Albánskej republiky má právo predniesť svoje stanovisko vo všetkých diskusiách bez ohľadu na to, či sa tieto konajú na zasadnutí rady regulačných orgánov BEREC, alebo akýmkoľvek iným spôsobom. Toto stanovisko sa riadne zaznamená v zápisnici podľa pravidiel a pracovných postupov rady regulačných orgánov.

                        6.

                        Meno zástupcu národného regulačného orgánu Albánskej republiky a meno náhradníka sa zahrnú do zoznamu členov rady regulačných orgánov BEREC uverejneného v súlade s článkom 7 ods. 5 nariadenia Európskeho parlamentu a Rady (EÚ) 2018/1971 (1).

                        7.

                        Pri účasti na činnostiach rady regulačných orgánov BEREC zástupca Albánskej republiky a náhradník nežiadajú ani neprijímajú pokyny od žiadnej vlády, inštitúcie, osoby ani orgánu.

                  2.   Účasť v pracovných skupinách

                        1.

                        Národný regulačný orgán Albánskej republiky môže nominovať odborníkov, ktorí sa zúčastnia na činnosti pracovných skupín BEREC.

                        2.

                        Títo experti sa môžu zúčastňovať na všetkých činnostiach pracovných skupín v súlade s pravidlami a pracovnými postupmi orgánu BEREC. Môžu predniesť svoje stanovisko vo všetkých diskusiách bez ohľadu na to, či sa tieto uskutočnia na zasadnutí pracovných skupín, alebo akýmkoľvek iným spôsobom.

                  3.   Účasť v riadiacej rade Úradu BEREC

                        1.

                        Národný regulačný orgán Albánskej republiky sa môže zúčastňovať na činnosti riadiacej rady Úradu BEREC.

                        2.

                        Národný regulačný orgán Albánskej republiky vymenuje osobu, ktorá bola vymenovaná za zástupcu v rade regulačných orgánov BEREC a ktorá sa zúčastní na činnostiach riadiacej rady Úradu BEREC, alebo na tento účel vymenuje osobu inú ako zástupcu v rade regulačných úradov BEREC, a to spomedzi vedúceho národného regulačného orgánu, člena jeho kolektívneho orgánu alebo náhradníkov ktoréhokoľvek z nich.

                        3.

                        Národný regulačný orgán Albánskej republiky takisto vymenuje za náhradníka osobu vymenovanú za náhradníka v rade regulačných orgánov BEREC alebo inú osobu spomedzi vedúceho národného regulačného orgánu, člena jeho kolektívneho orgánu, náhradníkov ktoréhokoľvek z nich alebo zamestnancov národného regulačného orgánu, ktorá nahradí zástupcu v prípade jeho neprítomnosti.

                        4.

                        Účastník za národný regulačný orgán Albánskej republiky má právo predniesť svoje stanovisko vo všetkých diskusiách bez ohľadu na to, či sa tieto konajú na zasadnutí riadiacej rady BEREC, alebo akýmkoľvek iným spôsobom. Toto stanovisko sa riadne zaznamená v zápisnici podľa pravidiel a pracovných postupov riadiacej rady BEREC.

                        5.

                        Meno zástupcu národného regulačného orgánu Albánskej republiky a meno náhradníka sa zahrnú do zoznamu členov riadiacej rady BEREC uverejneného v súlade s článkom 15 ods. 4 nariadenia (EÚ) 2018/1971.

                        6.

                        Pri účasti na činnostiach riadiacej rady BEREC zástupca národného regulačného orgánu Albánskej republiky a náhradník nežiadajú ani neprijímajú pokyny od žiadnej vlády, inštitúcie, osoby ani orgánu.

                  4.   Vyhlásenie o konflikte záujmov

                        1.

                        Zástupcovia národného regulačného orgánu Albánskej republiky v rade regulačných orgánov BEREC a riadiacej rade BEREC a ich náhradníci urobia písomné vyhlásenie, v ktorom oznámia svoje záväzky a absenciu alebo existenciu akýchkoľvek priamych alebo nepriamych záujmov, ktoré by sa mohli považovať za záujmy ovplyvňujúce ich nezávislosť.
                        Tieto vyhlásenia sa urobia v čase prevzatia funkcie a uverejnia sa. Musia byť presné a úplné a musia sa aktualizovať, keď hrozí, že existujú akékoľvek priame alebo nepriame záujmy, ktoré by sa mohli považovať za záujmy ovplyvňujúce nezávislosť osoby, ktorá urobila vyhlásenie.

                  5.   Personálne zaistenie

                        1.

                        Úrad BEREC môže využiť zamestnancov z Albánskej republiky vrátane vyslaných národných expertov a iných pracovníkov, ktorí nie sú zamestnancami Úradu BEREC, a to na základe rozhodnutia, ktoré vydá riadiaca rada BEREC.

                  6.   Finančný príspevok národného regulačného orgánu Albánskej republiky v prospech Úradu BEREC

                        1.

                        Finančný príspevok do rozpočtu Úradu BEREC, ktorý národný regulačný orgán Albánskej republiky zaplatí za účasť v orgáne BEREC, predstavuje celkové náklady jeho účasti v súlade s bodmi 1, 2 a 3 tejto prílohy. Sumy sa určia v súlade s nižšie uvedeným bodom 6.2.

                        2.

                        Finančný príspevok, ktorý národný regulačný orgán Albánskej republiky uhradí podľa bodu 6.1, pokrýva tieto náklady:

                                    —

                                    náklady na preplatenie cestovných výdavkov vynaložených zástupcami národného regulačného úradu v súvislosti so zasadnutiami orgánu BEREC v súlade s pravidlami orgánu BEREC týkajúcimi sa preplácania výdavkov,

                                    —

                                    administratívne náklady súvisiace s uvedeným preplácaním cestovných výdavkov vo výške najviac 3 % zo súm vyplatených ako náhrada cestovných výdavkov,

                                    —

                                    administratívne náklady súvisiace s celkovou účasťou národného regulačného úradu na činnostiach orgánu BEREC.

                              Výšku finančného príspevku určí orgán BEREC, pričom zohľadní okrem iného služobné cesty naplánované na nasledujúci rok, ako aj skutočné služobné cesty a preplatenia výdavkov za predchádzajúci rok (predchádzajúce roky).

                        3.

                        Príspevok národného regulačného orgánu sa vynaloží v súlade s rozpočtovými pravidlami Úradu BEREC prijatými podľa článku 29 nariadenia (EÚ) 2018/1971.

                        4.

                        Cestovné výdavky a náklady spojené s pobytom, ktoré vznikli zástupcom a národným expertom národného regulačného orgánu Albánskej republiky v súvislosti s účasťou na činnosti orgánu BEREC a Úradu BEREC, vrátane súvisiacich stretnutí, preplatí Úrad BEREC podľa pravidiel stanovených v rozhodnutí riadiaceho výboru Úradu BEREC týkajúcom sa preplácania cestovných výdavkov, nákladov spojených s pobytom a iných výdavkov vzniknutých počas ciest osobám, ktoré nie sú zamestnancami Úradu BEREC (2).

                        5.

                        Po nadobudnutí účinnosti tohto rozhodnutia a na začiatku každého nasledujúceho roka Úrad BEREC zašle národnému regulačnému orgánu výzvu na zaplatenie finančných prostriedkov zodpovedajúcich jeho príspevku agentúre stanovenému podľa tohto rozhodnutia.

                        6.

                        Tento príspevok je vyjadrený v EUR a uhradí sa na bankový účet Úradu BEREC vedený v EUR.

                        7.

                        Národný regulačný orgán Albánskej republiky uhradí svoj príspevok v súlade s výzvou na zaplatenie finančných prostriedkov do 30 dní po tom, ako ju Úrad BEREC zašle.

                        8.

                        V prípade oneskoreného uhradenia príspevku sa národnému regulačnému orgánu počnúc dňom splatnosti účtujú úroky z dlžnej sumy. Úroková sadzba zodpovedá úrokovej sadzbe uplatňovanej Európskou centrálnou bankou v deň splatnosti pre jej operácie vedené v EUR, zvýšenej o 1,5 percentuálneho bodu.

                  7.   Podrobné pracovné dojednania

                        1.

                        Rada regulačných orgánov BEREC a riadiaca rada BEREC v prípade potreby určia podrobné pracovné dojednania týkajúce sa účasti národného regulačného orgánu Albánskej republiky, a to v súlade s nariadením (EÚ) 2018/1971 a týmto mandátom.

                        2.

                        Národný regulačný orgán Albánskej republiky sa môže zúčastňovať na činnosti orgánu BEREC, čo zahŕňa aj účasť v rade regulačných orgánov BEREC a pracovných skupinách, ako aj v riadiacej rade BEREC, a to odo dňa nadobudnutia účinnosti tohto rozhodnutia bez ohľadu na dokončenie podrobných pracovných dojednaní uvedených v bode 7.1.

               (1)  Nariadenie Európskeho parlamentu a Rady (EÚ) 2018/1971 z 11. decembra 2018, ktorým sa zriaďuje Orgán európskych regulátorov pre elektronické komunikácie (BEREC) a Agentúra na podporu orgánu BEREC (Úrad BEREC), ktorým sa mení nariadenie (EÚ) 2015/2120, ktorým sa ustanovujú opatrenia týkajúce sa prístupu k otvorenému internetu, a ktorým sa zrušuje nariadenie (ES) č. 1211/2009 (Ú. v. EÚ L 321, 17.12.2018, s. 1).

               (2)  Rozhodnutie riadiaceho výboru Úradu BEREC týkajúce sa preplácania cestovných výdavkov, nákladov na pobyt a iných výdavkov vzniknutých počas ciest osobám, ktoré nie sú zamestnancami Úradu BEREC, a ktorým sa zrušuje predchádzajúce rozhodnutie riadiaceho výboru č. MC/2013/05 zo 6. júna 2013 (MC/2015/13).


title: Rozhodnutie Európskeho parlamentu a Rady (EÚ) 2019/504 z 19. marca 2019, ktorým sa mení smernica 2012/27/EÚ o energetickej efektívnosti a nariadenie (EÚ) 2018/1999 o riadení energetickej únie a opatrení v oblasti klímy z dôvodu vystúpenia Spojeného kráľovstva Veľkej Británie a Severného Írska z Únie (Text s významom pre EHP)

text:
                  27.3.2019

                  SK

                  Úradný vestník Európskej únie

                  LI 85/66

         ROZHODNUTIE EURÓPSKEHO PARLAMENTU A RADY (EÚ) 2019/504
         z 19. marca 2019,
         ktorým sa mení smernica 2012/27/EÚ o energetickej efektívnosti a nariadenie (EÚ) 2018/1999 o riadení energetickej únie a opatrení v oblasti klímy z dôvodu vystúpenia Spojeného kráľovstva Veľkej Británie a Severného Írska z Únie
         (Text s významom pre EHP)
         EURÓPSKY PARLAMENT A RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 192 ods. 1 a článok 194 ods. 2,
         so zreteľom na návrh Európskej komisie,
         po postúpení návrhu legislatívneho aktu národným parlamentom,
         so zreteľom na stanovisko Európskeho hospodárskeho a sociálneho výboru (1),
         po porade s Výborom regiónov,
         konajúc v súlade s riadnym legislatívnym postupom (2),
         keďže:

                     (1)

                     Spojené kráľovstvo predložilo 29. marca 2017 oznámenie o svojom zámere vystúpiť z Únie podľa článku 50 Zmluvy o Európskej únii (ďalej len „Zmluva o EÚ“). Na Spojené kráľovstvo sa prestanú uplatňovať zmluvy odo dňa nadobudnutia platnosti dohody o vystúpení alebo ak sa takáto dohoda neuzavrie, dva roky po uvedenom oznámení, t. j. od 30. marca 2019, pokiaľ Európska rada po dohode so Spojeným kráľovstvom jednomyseľne nerozhodne o predĺžení tejto lehoty.

                     (2)

                     Dohoda o vystúpení, ktorú dohodli vyjednávači, obsahuje postupy uplatňovania ustanovení práva Únie na Spojené kráľovstvo a v Spojenom kráľovstve aj po dátume, keď sa zmluvy prestanú uplatňovať na Spojené kráľovstvo a v Spojenom kráľovstve. Ak uvedená dohoda nadobudne platnosť, smernica Európskeho parlamentu a Rady (EÚ) 2018/2002 (3), ktorou sa mení smernica Európskeho parlamentu a Rady 2012/27/EÚ (4), a nariadenie Európskeho parlamentu a Rady (EÚ) 2018/1999 (5) sa budú uplatňovať na Spojené kráľovstvo a v Spojenom kráľovstve v prechodnom období v súlade s uvedenou dohodou a prestanú sa uplatňovať na konci uvedeného obdobia.

                     (3)

                     Článkom 3 ods. 5 smernice 2012/27/EÚ, ktorý bol zavedený smernicou (EÚ) 2018/2002, sa od členských štátov vyžaduje, aby určili indikatívne národné príspevky k dosiahnutiu cieľov Únie v oblasti energetickej efektívnosti na rok 2030 aspoň na úrovni 32,5 %. Členské štáty pri stanovení týchto príspevkov majú zohľadniť spotrebu energie v Únii v roku 2030 z hľadiska primárnej a/alebo konečnej energetickej spotreby.

                     (4)

                     Článkom 6 ods. 1 prvým pododsekom nariadenia (EÚ) 2018/1999 sa od členských štátov vyžaduje, aby pri určovaní výšky svojich indikatívnych národných príspevkov k dosiahnutiu cieľov Únie v oblasti energetickej efektívnosti zohľadnili spotrebu energie v Únii v roku 2030 z hľadiska primárnej a/alebo konečnej energetickej spotreby. V súlade s článkom 29 ods. 3 prvým pododsekom uvedeného nariadenia spotreba energie na úrovni Únie je dôležitá aj pre posúdenie Komisie týkajúce sa pokroku pri spoločnom dosahovaní cieľov Únie.

                     (5)

                     Vzhľadom na vystúpenie Spojeného kráľovstva z Únie je potrebné zmeniť prognózy spotreby energie na rok 2030 pre Úniu, ktorá bude pozostávať z 27 členských štátov bez Spojeného kráľovstva (ďalej len „EÚ-27“). Z prognóz stanovených na dosiahnutie hlavných cieľov Únie aspoň na úrovni 32,5 % vyplýva, že spotreba primárnej energetickej spotreby v roku 2030 v Únii pozostávajúcej z 28 členských štátov by mala byť 1 273 miliónov ton ekvivalentu ropy (ďalej len „Mtoe“) a spotreba konečnej energetickej spotreby by mala byť 956 Mtoe. Podľa ekvivalentných prognóz pre EÚ-27 by spotreba primárnej energetickej spotreby v roku 2030 mala byť 1 128 Mtoe a spotreba konečnej energetickej spotreby by mala byť 846 Mtoe. To si vyžaduje zmenu údajov o spotrebe energie v roku 2030.

                     (6)

                     Rovnaké prognózy týkajúce sa spotreby energie v roku 2030 sú relevantné pre články 6 a 29 nariadenia (EÚ) 2018/1999.

                     (7)

                     V súlade s článkom 4 ods. 3 nariadenia Rady (EHS, Euratom) č. 1182/71 (6) ukončenie uplatňovania aktov stanovené k určitému dátumu má nastať uplynutím poslednej hodiny dňa zodpovedajúceho uvedenému dátumu. Toto rozhodnutie by sa preto malo uplatňovať odo dňa, ktorý nasleduje po dni ukončenia uplatňovania smernice 2012/27/EÚ a nariadenia (EÚ) 2018/1999 na Spojené kráľovstvo.

                     (8)

                     Smernica 2012/27/EÚ a nariadenie (EÚ) 2018/1999 by sa preto mali zodpovedajúcim spôsobom zmeniť.

                     (9)

                     S cieľom bezodkladne sa pripraviť na vystúpenie Spojeného kráľovstva, toto rozhodnutie by malo nadobudnúť účinnosť tretím dňom po jeho uverejnení v Úradnom vestníku Európskej únie,

               PRIJALI TOTO ROZHODNUTIE:

            Článok 1
            Zmena smernice 2012/27/EÚ
            V článku 3 smernice 2012/27/EÚ sa odsek 5 nahrádza takto:

                  „5.   Každý členský štát stanoví v oblasti energetickej efektívnosti indikatívne národné príspevky k dosiahnutiu cieľov Únie na rok 2030 uvedených v článku 1 ods. 1 tejto smernice v súlade s článkami 4 a 6 nariadenia Európskeho parlamentu a Rady (EÚ) 2018/1999 (*1). Členské štáty pri stanovovaní týchto príspevkov zohľadnia, že spotreba energie v Únii v roku 2030 nesmie presiahnuť 1 128 Mtoe primárnej energetickej spotreby a/alebo 846 Mtoe konečnej energetickej spotreby. Členské štáty tieto príspevky oznámia Komisii v rámci svojich integrovaných národných energetických a klimatických plánov, ako sa uvádza a je v súlade s článkom 3 a článkami 7 až 12 nariadenia (EÚ) 2018/1999.

            Článok 2
            Zmeny nariadenia (EÚ) 2018/1999
            Nariadenie (EÚ) 2018/1999 sa mení takto:

                        1.

                        v článku 6 ods. 1 sa prvý pododsek nahrádza takto:

                           „1.   Vo svojom orientačnom národnom príspevku energetickej efektívnosti na rok 2030 a pre posledný rok obdobia, na ktoré sa vzťahujú následné národné plány podľa článku 4 písm. b) bodu 1 tohto nariadenia, každý členský štát zohľadní, že v súlade s článkom 3 smernice 2012/27/EÚ energetická spotreba v Únii v roku 2020 nepresiahne 1 483 Mtoe primárnej energie alebo 1 086 Mtoe konečnej energie a energetická spotreba Únie v roku 2030 nepresiahne 1 128 Mtoe primárnej energie a/alebo 846 Mtoe konečnej energie.“;

                        2.

                        v článku 29 ods. 3 sa prvý pododsek nahrádza takto:

                           „3.   V oblasti energetickej efektívnosti Komisia v rámci svojho posúdenia uvedeného v odseku 1 posúdi pokrok pri kolektívnom dosahovaní maximálnej energetickej spotreby na úrovni Únie vo výške 1 128 Mtoe primárnej energetickej spotreby a 846 Mtoe konečnej energetickej spotreby v roku 2030 v súlade s článkom 3 ods. 5 smernice 2012/27/EÚ.“

            Článok 3
            Lehoty
            Článkami 1 a 2 tohto rozhodnutia nie sú dotknuté lehoty stanovené v článku 2 smernice (EÚ) 2018/2002 a v článku 59 nariadenia (EÚ) 2018/1999.

            Článok 4
            Nadobudnutie účinnosti a uplatňovanie

               1.   Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.

               2.   Články 1 a 2 sa uplatňujú odo dňa nasledujúceho po dni, v ktorý sa smernica 2012/27/EÚ a nariadenie (EÚ) 2018/1999 prestanú uplatňovať na Spojené kráľovstvo a v Spojenom kráľovstve.

            Článok 5
            Adresáti
            Toto rozhodnutie je určené členským štátom.

            V Bruseli 19. marca 2019

                  Za Európsky parlament

                  predseda

               A. TAJANI

                  Za Radu

                  predseda

               G. CIAMBA

            (1)  Stanovisko z 23. januára 2019 (zatiaľ neuverejnené v úradnom vestníku).

            (2)  Pozícia Európskeho parlamentu zo 14. februára 2019 (zatiaľ neuverejnená v úradnom vestníku) a rozhodnutie Rady zo 4. marca 2019.

            (3)  Smernica Európskeho parlamentu a Rady (EÚ) 2018/2002 z 11. decembra 2018, ktorou sa mení smernica 2012/27/EÚ o energetickej efektívnosti (Ú. v. EÚ L 328, 21.12.2018, s. 210).

            (4)  Smernica Európskeho parlamentu a Rady 2012/27/EÚ z 25. októbra 2012 o energetickej efektívnosti, ktorou sa menia a dopĺňajú smernice 2009/125/ES a 2010/30/EÚ a ktorou sa zrušujú smernice 2004/8/ES a 2006/32/ES (Ú. v. EÚ L 315, 14.11.2012, s. 1).

            (5)  Nariadenie Európskeho parlamentu a Rady (EÚ) 2018/1999 z 11. decembra 2018 o riadení energetickej únie a opatrení v oblasti klímy, ktorým sa menia nariadenia Európskeho parlamentu a Rady (ES) č. 663/2009 a (ES) č. 715/2009, smernice Európskeho parlamentu a Rady 94/22/ES, 98/70/ES, 2009/31/ES, 2009/73/ES, 2010/31/EÚ, 2012/27/EÚ a 2013/30/EÚ, smernice Rady 2009/119/ES a (EÚ) 2015/652 a ktorým sa zrušuje nariadenie Európskeho parlamentu a Rady (EÚ) č. 525/2013 (Ú. v. EÚ L 328, 21.12.2018, s. 1).

            (6)  Nariadenie Rady (EHS, Euratom) č. 1182/71 z 3. júna 1971, ktorým sa stanovujú pravidlá pre lehoty, dátumy a termíny (Ú. v. ES L 124, 8.6.1971, s. 1).


title: Rozhodnutie Predsedníctva Európskeho parlamentu z 3. apríla 2019 o vykonávacích pravidlách týkajúcich sa obmedzenia určitých práv dotknutých osôb v súvislosti s osobnými údajmi, ktoré Európsky parlament prenáša vnútroštátnym orgánom v kontexte vyšetrovania trestných činov alebo finančného vyšetrovania

text:
                  13.5.2019

                  SK

                  Úradný vestník Európskej únie

                  C 163/1

         ROZHODNUTIE PREDSEDNÍCTVA EURÓPSKEHO PARLAMENTU
         z 3. apríla 2019
         o vykonávacích pravidlách týkajúcich sa obmedzenia určitých práv dotknutých osôb v súvislosti s osobnými údajmi, ktoré Európsky parlament prenáša vnútroštátnym orgánom v kontexte vyšetrovania trestných činov alebo finančného vyšetrovania
         (2019/C 163/01)
         PREDSEDNÍCTVO EURÓPSKEHO PARLAMENTU,
         So zreteľom na Zmluvu o fungovaní Európskej únie, a najmä na jej článok 16,
         So zreteľom na nariadenie Európskeho parlamentu a Rady (EÚ) 2018/1725 (1), a najmä na jeho článok 25,
         So zreteľom na článok 25 ods. 2 rokovacieho poriadku Európskeho parlamentu,
         So zreteľom na stanovisko európskeho dozorného úradníka pre ochranu údajov z 28. februára 2019, s ktorým sa konzultovalo v súlade s článkom 41 ods. 2 nariadenia (EÚ) 2018/1725,
         Keďže:

                     (1)

                     Európsky parlament dostáva od vnútroštátnych orgánov, ktoré vedú vyšetrovania trestných činov alebo finančné vyšetrovania, žiadosti o prenos informácií a kópií administratívnych spisov a dokumentov.

                     (2)

                     Európsky parlament je povinný poskytovať vnútroštátnym orgánom nimi požadované informácie a dokumenty v súlade so zásadou lojálnej spolupráce, ktorá je zakotvená v článku 4 ods. 3 Zmluvy o Európskej únii.

                     (3)

                     Prenos požadovaných informácií a dokumentov vnútroštátnym orgánom môže zahŕňať osobné údaje.

                     (4)

                     Predseda, generálny tajomník alebo nimi určené útvary môžu preniesť požadované informácie a dokumenty a na účely takýchto prenosov konajú ako prevádzkovateľ.

                     (5)

                     V tejto súvislosti je Európsky parlament povinný dodržiavať základné práva dotknutých osôb, ktoré sú zakotvené v článku 8 ods. 1 Charty základných práv Európskej únie, v článku 16 ods. 1 Zmluvy o fungovaní Európskej únie a v nariadení (EÚ) 2018/1725, najmä právo byť informovaný o spracúvaní.

                     (6)

                     Európsky parlament však môže byť nútený obmedziť uplatnenie článkov 4, 14 až 21, 35 a 36 nariadenia (EÚ) 2018/1725 v súvislosti s prenosom s cieľom chrániť najmä účel a dôvernosť vnútroštátnych vyšetrovaní trestných činov a finančných vyšetrovaní.

                     (7)

                     Európsky parlament musí pred uplatnením akéhokoľvek konkrétneho obmedzenia vykonať v jednotlivých prípadoch posúdenie nevyhnutnosti a primeranosti obmedzenia, pričom musí vziať do úvahy riziká, ktoré by tým vznikli pre práva a slobody dotknutých osôb; Európsky parlament musí odôvodniť, prečo je obmedzenie jednoznačne nevyhnutné a primerané v demokratickej spoločnosti, a rešpektovať podstatu dotknutých základných práv a slobôd,

               PRIJALO TOTO ROZHODNUTIE:

            Článok 1
            Predmet a rozsah obmedzení

               1.   Týmto rozhodnutím sa ustanovujú podmienky, za ktorých môže Európsky parlament obmedziť uplatnenie článkov 4, 14 až 21, 35 a 36 nariadenia (EÚ) 2018/1725 v súlade s článkom 25 ods. 1 písm. b), e) a f) uvedeného nariadenia, keď poskytuje vnútroštátnym orgánom informácie a dokumenty, o ktoré požiadali v rámci vyšetrovania trestného činu alebo finančného vyšetrovania.

               2.   Toto rozhodnutie sa vzťahuje na spracúvanie osobných údajov Európskym parlamentom, najmä na ich prenos, ktorého účelom je poskytnúť vnútroštátnym orgánom informácie a dokumenty, o ktoré požiadali v rámci vyšetrovania trestného činu alebo finančného vyšetrovania.

               3.   Predseda, generálny tajomník alebo nimi určené útvary môžu preniesť požadované informácie a dokumenty a na účely takéhoto prenosu konajú ako prevádzkovateľ.

               4.   Toto rozhodnutie sa uplatňuje na tieto kategórie osobných údajov:

                           a)

                           identifikačné údaje,

                           b)

                           kontaktné údaje,

                           c)

                           služobné údaje,

                           d)

                           finančné údaje,

                           e)

                           elektronická komunikácia,

                           f)

                           dopravné údaje,

                           g)

                           údaje získané monitorovaním kamerovým systémom,

                           h)

                           audiozáznamy,

                           i)

                           údaje o prítomnosti osôb,

                           j)

                           akékoľvek iné údaje súvisiace s predmetom konkrétneho vyšetrovania, ktoré vedú vnútroštátne orgány.

            Článok 2
            Ochranné opatrenia

               1.   Osobné údaje sa uchovávajú v zabezpečenom fyzickom a elektronickom prostredí, ktoré bráni nezákonnému prístupu k údajom alebo ich nezákonnému prenosu osobám, ktoré ich nepotrebujú poznať.

               2.   Po ukončení spracúvania sa osobné údaje uchovávajú v súlade s príslušnými pravidlami Európskeho parlamentu (2).

               3.   Pred uplatnením akéhokoľvek konkrétneho obmedzenia sa vykoná posúdenie nevyhnutnosti a primeranosti obmedzenia v súlade s článkom 9.

            Článok 3
            Uplatniteľné obmedzenia

               1.   S výhradou článkov 4 až 10 tohto rozhodnutia môže prevádzkovateľ obmedziť uplatnenie článkov 14 až 21, 35 a 36 nariadenia (EÚ) 2018/1725, ako aj článku 4 uvedeného nariadenia, pokiaľ sú jeho ustanovenia v súlade s právami a povinnosťami stanovenými v článkoch 14 až 21 uvedeného nariadenia, ak by výkon týchto práv ohrozil účel a dôvernosť vnútroštátnych vyšetrovaní trestných činov a finančných vyšetrovaní.

               2.   Prevádzkovateľ zaznamená a zaregistruje dôvody obmedzenia v súlade s článkom 9 tohto rozhodnutia.

            Článok 4
            Poskytovanie informácií dotknutým osobám

               1.   Európsky parlament na svojom webovom sídle uverejní oznámenie o ochrane údajov, v ktorom informuje všetky dotknuté osoby o možnosti prenosu ich osobných údajov v kontexte spolupráce Európskeho parlamentu s vnútroštátnymi orgánmi v súvislosti s prebiehajúcimi vyšetrovaniami trestných činov alebo finančnými vyšetrovaniami, ako aj o prípadnom obmedzení ich práv v tejto súvislosti. V týchto informáciách uvedie, aké práva môžu byť obmedzené, dôvody takéhoto obmedzenia, jeho prípadné trvanie a možné opravné prostriedky.

               2.   Prevádzkovateľ v rámci možnosti bezodkladne a čo najvhodnejšou formou priamo informuje každú dotknutú osobu o jej právach v súvislosti s takýmto obmedzením. V týchto informáciách sa uvedie, aké práva môžu byť obmedzené, dôvody takéhoto obmedzenia, jeho prípadné trvanie a možné opravné prostriedky.

            Článok 5
            Právo byť informovaný

               1.   Ak prevádzkovateľ obmedzí právo na informácie uvedené v článkoch 15 a 16 nariadenia (EÚ) 2018/1725, dotknuté osoby musia byť v súlade s článkom 25 ods. 6 uvedeného nariadenia informované o hlavných dôvodoch, na základe ktorých bolo obmedzenie uplatnené, ako aj o ich práve podať sťažnosť európskemu dozornému úradníkovi pre ochranu údajov.

               2.   Takéto poskytnutie informácií o prenose osobných údajov vnútroštátnym orgánom a o uplatnení obmedzenia sa však môže v súlade s článkom 25 ods. 8 nariadenia (EÚ) 2018/1725 odložiť, môže sa od neho upustiť alebo sa môže zamietnuť, pokiaľ by sa ním zrušil účinok obmedzenia.

               3.   Ak prevádzkovateľ poskytnutie informácií dotknutým osobám v zmysle odseku 2 odloží, upustí od neho alebo ho zamietne, či už úplne, alebo sčasti, dôvody svojho konania zaznamená a zaregistruje v súlade s článkom 9.

            Článok 6
            Právo dotknutých osôb na prístup, právo na opravu, právo na vymazanie, právo na obmedzenie spracovania, oznamovacia povinnosť

               1.   Ak prevádzkovateľ úplne alebo sčasti obmedzí právo dotknutých osôb na prístup k osobným údajom, právo na opravu, právo na vymazanie alebo právo na obmedzenie spracovania uvedené v článkoch 17, 18, 19 a 20 nariadenia (EÚ) 2018/1725 alebo oznamovaciu povinnosť podľa článku 21 uvedeného nariadenia, dôvody tohto obmedzenia zaznamená a zaregistruje v súlade s článkom 9 tohto rozhodnutia. Prevádzkovateľ vo svojej odpovedi na žiadosť o prístup, opravu, vymazanie a obmedzenie spracovania informuje dotknutú osobu o uplatnenom obmedzení a o hlavných dôvodoch obmedzenia, ako aj o možnosti podať sťažnosť európskemu dozornému úradníkovi pre ochranu údajov alebo o možnosti využiť opravný prostriedok na Súdnom dvore Európskej únie.

               2.   Poskytnutie informácií v súvislosti s dôvodmi obmedzenia podľa odseku 1 sa môže odložiť, môže sa od neho upustiť alebo sa môže zamietnuť, pokiaľ by sa ním zrušil účinok obmedzenia.

               3.   Prevádzkovateľ zaznamená dôvody odloženia, upustenia alebo zamietnutia v súlade s článkom 9.

               4.   Ak bolo právo na prístup úplne alebo čiastočne obmedzené, dotknutá osoba uplatní svoje právo na prístup prostredníctvom európskeho dozorného úradníka pre ochranu údajov v súlade s článkom 25 ods. 6, 7 a 8 nariadenia (EÚ) 2018/1725.

            Článok 7
            Oznámenie porušenia ochrany osobných údajov dotknutej osobe
            Ak prevádzkovateľ obmedzí právo dotknutej osoby na oznámenie porušenia ochrany osobných údajov podľa článku 35 nariadenia (EÚ) 2018/1725, dôvody tohto konania zaznamená a zaregistruje v súlade s článkom 9 tohto rozhodnutia.

            Článok 8
            Dôvernosť elektronickej komunikácie
            Ak prevádzkovateľ obmedzí právo na dôvernosť elektronickej komunikácie uvedené v článku 36 nariadenia (EÚ) 2018/1725, dôvody tohto konania zaznamená a zaregistruje v súlade s článkom 9 tohto rozhodnutia.

            Článok 9
            Posúdenie nevyhnutnosti a primeranosti, zaznamenávanie a registrácia obmedzení

               1.   Prevádzkovateľ pred uplatnením akéhokoľvek konkrétneho obmedzenia posúdi nevyhnutnosť a primeranosť obmedzenia, pričom zohľadní príslušné skutočnosti uvedené v článku 25 ods. 2 nariadenia (EÚ) 2018/1725. V uvedenom posúdení sa posúdia aj riziká, ktoré z toho vyplývajú pre práva a slobody dotknutých osôb, najmä riziko, že by sa ich osobné údaje mohli preniesť bez ich vedomia a súhlasu a že by sa im zabránilo v uplatnení ich práv v súlade s uvedeným nariadením. Posúdenie sa vypracuje ako oznámenie o vnútornom posúdení a vykonáva sa individuálne v jednotlivých prípadoch.

               2.   Prevádzkovateľ zaznamená dôvody akéhokoľvek obmedzenia uplatneného podľa tohto rozhodnutia vrátane posúdenia vykonaného podľa odseku 1.
               V zázname sa na tento účel uvedie, ako by uplatnenie práv dotknutej osoby ohrozilo účel a dôvernosť vnútroštátnych vyšetrovaní trestných činov a finančných vyšetrovaní.

               3.   Ak prevádzkovateľ v súlade s článkom 25 ods. 8 nariadenia (EÚ) 2018/1725 odloží poskytnutie informácií dotknutej osobe o uplatnení obmedzenia, upustí od tohto poskytnutia informácií alebo ho zamietne, v príslušných prípadoch tiež zaznamená dôvody tohto konania.

               4.   Záznam a v príslušných prípadoch aj dokumenty obsahujúce súvisiace skutkové a právne prvky sa uchovávajú v centrálnom registri. Na požiadanie sa sprístupnia európskemu dozornému úradníkovi pre ochranu údajov.

            Článok 10
            Trvanie obmedzení

               1.   Obmedzenia uvedené v článkoch 3, 5, 6, 7 a 8 sa uplatňujú dovtedy, kým existujú dôvody, pre ktoré boli zavedené.

               2.   Keď prestanú existovať dôvody na uplatnenie obmedzenia uvedeného v článkoch 3, 5, 6, 7 a 8, prevádzkovateľ obmedzenie zruší a dotknutú osobu informuje o hlavných dôvodoch príslušného obmedzenia. Prevádzkovateľ zároveň informuje dotknutú osobu o možnosti kedykoľvek podať sťažnosť európskemu dozornému úradníkovi pre ochranu údajov alebo využiť opravný prostriedok na Súdnom dvore Európskej únie.

               3.   Prevádzkovateľ preskúma uplatňovanie obmedzenia uvedeného v článkoch 3, 5, 6, 7 a 8 každých šesť mesiacov od jeho zavedenia a pri ukončení príslušného postupu.

            Článok 11
            Preskúmanie úradníkom pre ochranu údajov

               1.   Úradník pre ochranu údajov musí byť bez zbytočného odkladu informovaný o každom prípade obmedzenia práv dotknutých osôb v súlade s týmto rozhodnutím. Úradníkovi pre ochranu údajov sa na požiadanie poskytne prístup k záznamu a všetkým dokumentom, ktoré obsahujú základné skutkové a právne prvky.

               2.   Úradník pre ochranu údajov môže prevádzkovateľa požiadať o preskúmanie obmedzení. Úradníkovi pre ochranu údajov sa poskytnú písomné informácie o výsledku požadovaného preskúmania.

               3.   Každá výmena informácií s úradníkom pre ochranu údajov počas postupu v súlade s odsekmi 1 a 2 sa v náležitej forme zaznamená.

            Článok 12
            Nadobudnutie účinnosti
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

            (1)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

            (2)  Rozhodnutie Predsedníctva z 2. júla 2012 týkajúce sa pravidiel správy dokumentov v Európskom parlamente.


Rozhodnutie Komisie z 23/04/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9311 - Berry Global Group, Inc. / RPC Group Plc) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 10/05/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9296 - Cadent Gas Limited / Macquarie Infrastructure and Real Assets (Europe) Limited / CIC Capital Corporation / IPP Investments LP / Dalmore Capital Limited / Alianz Infrastructure Luxembourg I S.à.r.l.) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 07/05/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9326 - Saudi Aramco Retail Company / Total Marketing Services SA / Tasheelat Marketing Company / Sahl Transportation Company) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 15/03/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9270 - VINCI Airports / GATWICK AIRPORT) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 07/05/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9279 - EPH / Uniper France) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 03/05/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9284 - BillerudKorsnäs Venture AB / ALPLA Holding GmbH / ecoXpac A/S) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 07/05/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9351 - DIF Management B.V / Macquarie / Green Investment Group Limited / Covanta Holding Corporation) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Rady (SZBP) 2019/762 z 13. mája 2019, ktorým sa mení rozhodnutie 2014/219/SZBP o misii Európskej únie v rámci SBOP v Mali (EUCAP Sahel Mali)

text:
                  14.5.2019

                  SK

                  Úradný vestník Európskej únie

                  L 125/18

         ROZHODNUTIE RADY (SZBP) 2019/762
         z 13. mája 2019,
         ktorým sa mení rozhodnutie 2014/219/SZBP o misii Európskej únie v rámci SBOP v Mali (EUCAP Sahel Mali)
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada prijala 15. apríla 2014 rozhodnutie 2014/219/SZBP (1) o misii Európskej únie v rámci SBOP v Mali (EUCAP Sahel Mali).

                     (2)

                     Rada 21. februára 2019 prijala rozhodnutie (SZBP) 2019/312 (2), ktorým predĺžila misiu EUCAP Sahel Mali a určila jej referenčnú sumu do 14. januára 2021.

                     (3)

                     Rada 25. júna 2018 vo svojich záveroch o regióne Sahel/Mali zdôraznila, že SBOP by mala v regióne Sahel získať regionálny charakter, aby sa vo vhodných prípadoch zvýšila civilná a vojenská podpora cezhraničnej spolupráce, štruktúr regionálnej spolupráce, najmä štruktúr v krajinách skupiny G5 Sahel, a kapacita a vlastná zodpovednosť krajín skupiny G5 Sahel riešiť bezpečnostné výzvy v tomto regióne.

                     (4)

                     Minister zahraničných vecí Mauritánskej islamskej republiky 15. februára 2019 privítal plánované nasadenie misie EUCAP Sahel Mali na podporu spôsobilostí skupiny G5 Sahel a vnútroštátnych spôsobilostí Mauritánie.

                     (5)

                     Rada 18. februára 2019 schválila spoločnú civilno-vojenskú koncepciu operácií týkajúcu sa regionalizácie činnosti SBOP v oblasti Sahelu.

                     (6)

                     Rozhodnutie 2014/219/SZBP by sa preto malo zodpovedajúcim spôsobom zmeniť.

                     (7)

                     Misia EUCAP Sahel Mali sa uskutoční v situácii, ktorá sa môže zhoršiť a mohla by ohroziť dosiahnutie cieľov vonkajšej činnosti Únie stanovených v článku 21 Zmluvy o Európskej únii,

               PRIJALA TOTO ROZHODNUTIE:

            Článok 1
            Rozhodnutie 2014/219/SZBP sa mení takto:

                        1.

                        V článku 2 sa odseky 3 a 4 nahrádzajú takto:

                           „3.   Misia EUCAP Sahel Mali prispieva, bez toho, aby tým bol dotknutý jej hlavný mandát v Mali, k regionalizácii činnosti SBOP v oblasti Sahelu tým, že prispieva k zlepšeniu interoperability a koordinácie vnútorných bezpečnostných síl krajín skupiny G5 Sahel, ako aj tým, že podporuje cezhraničnú spoluprácu, štruktúry regionálnej spolupráce a prispieva k zlepšeniu vnútroštátnych spôsobilostí krajín skupiny G5 Sahel. Misia EUCAP Sahel Mali môže uvedené činnosti vykonávať v krajinách skupiny G5 Sahel. Na tento účel misia EUCAP Sahel Mali poskytuje odbornú prípravu, poradenstvo a inú osobitnú podporu pre krajiny skupiny G5 Sahel, a to v medziach svojich dostupných prostriedkov a spôsobilostí, na požiadanie dotknutej krajiny a po zvážení bezpečnostnej situácie.

                           4.   Na dosiahnutie svojho cieľa koná misia EUCAP Sahel Mali v súlade so strategickými operačnými usmerneniami vymedzenými v koncepcii krízového riadenia, ktorú Rada schválila 17. marca 2014, a uvedenými v dokumentoch operačného plánovania schválených Radou vrátane spoločnej civilno-vojenskej koncepcie operácií týkajúcej sa regionalizácie činnosti SBOP v oblasti Sahelu. Pred začatím novej činnosti v novej krajine skupiny G5 Sahel, sa o tejto skutočnosti informuje Politický a bezpečnostný výbor.“

                        2.

                        V článku 14 ods. 1 sa dopĺňa tento pododsek:
                        „Referenčná suma určená na pokrytie výdavkov spojených s misiou EUCAP Sahel Mali v období od 1. marca 2019 do 14. januára 2021 je 68 150 000,00 EUR.“

                        3.

                        Článok 14a sa nahrádza takto:

                           „1.   V rámci misie EUCAP Sahel Mali sa zriadi útvar pre regionálne poradenstvo a koordináciu (ďalej len „útvar RACC“).

                           2.   Útvar RACC tvorí personál misie EUCAP Sahel Mali a odborníci v oblasti vnútornej bezpečnosti a obrany, ktorí pôsobia na delegáciách Únie v Burkine Faso, Čade, Mali, Mauritánii a Nigeri. Útvar RACC postupne presúva personál z Bamaka do Nouakchottu v súlade s odsekom 7 a po zohľadnení bezpečnostnej situácie.

                           3.   Útvar RACC plní v úzkej spolupráci s delegáciami Únie a existujúcimi misiami v rámci SBOP v Sahele tieto ciele:

                                       a)

                                       prispieva k situačnej informovanosti Únie o potrebách a nedostatkoch krajín skupiny G5 Sahel v oblasti bezpečnosti a obrany, ktoré sa týkajú regionálnej cezhraničnej spolupráce a súvisia s bezpečnostnými výzvami;

                                       b)

                                       podporuje štruktúry a krajiny skupiny G5 Sahel s cieľom posilniť regionálnu spoluprácu a operačné spôsobilosti v oblasti obrany a bezpečnosti, a to v súlade s medzinárodným právom, ľudskými právami a strategickým prístupom EÚ k otázke žien, mieru a bezpečnosti, ktorý stanovila Rada vo svojich záveroch z 10. decembra 2018;

                                       c)

                                       uľahčuje prácu misií Únie v rámci SBOP pôsobiacich v regióne Sahel pre krajiny skupiny G5 Sahel, pri organizácii odbornej prípravy, poskytovaní poradenstva a inej osobitnej podpory, najmä organizácii kurzov odbornej prípravy v oblasti bezpečnosti a obrany určených účastníkom z uvedených krajín.

                           4.   Odborníci v oblasti vnútornej bezpečnosti a obrany zhromažďujú vo svojich hostiteľských krajinách informácie týkajúce sa otázok bezpečnosti a obrany. Tieto informácie a podľa potreby aj odporúčania poskytujú vedúcemu útvaru RACC. Vedúceho delegácie Únie, v ktorej pôsobia, pravidelne riadne informujú.

                           5.   Veliteľ civilnej operácie vykonáva strategické velenie a kontrolu útvaru RACC pod politickou kontrolou a strategickým usmerňovaním zo strany PBV a celkovou právomocou vysokého predstaviteľa. Odchylne od článku 6 ods. 1 je vedúci útvaru RACC priamo zodpovedný veliteľovi civilnej operácie a koná v súlade s jeho pokynmi. Vedúci útvaru RACC vydáva pokyny celému personálu útvaru RACC.

                           6.   Vedúci misie uplatňuje svoju právomoc vo vzťahu k personálu útvaru RACC v súlade s článkom 6 ods. 2 až 4 a článkom 11, bez toho, aby tým bol dotknutý odsek 7 tohto článku.

                           7.   Misia EUCAP Sahel Mali uzavrie potrebné administratívne dojednania s delegáciami Únie v Burkine Faso, Čade, Mali, Mauritánii a Nigeri o podpore, ktorá sa má poskytovať jej personálu.
                           Týmito administratívnymi dojednaniami sa najmä:

                                       a)

                                       zabezpečí, aby bola členom personálu misie EUCAP Sahel Mali, najmä útvaru RACC poskytnutá logistická a bezpečnostná podpora potrebná na plnenie ich úloh;

                                       b)

                                       stanoví, že vedúci delegácie majú v rámci svojich delegácií Únie právomoc nad členmi personálu misie EUCAP Sahel Mali, najmä útvaru RACC, najmä na účely riadneho plnenia povinnosti starostlivosti, zabezpečovania súladu s platnými bezpečnostnými požiadavkami a prispievania k vykonávaniu disciplinárnej kontroly a že členovia tohto personálu ich pravidelne náležite informujú o svojich činnostiach;

                                       c)

                                       stanoví, že vedúci delegácie majú zabezpečiť, aby členovia personálu misie EUCAP Sahel Mali, najmä útvaru RACC, ak pôsobia v delegácii Únie, požívali rovnaké výsady a imunity, aké sa udelili personálu tejto delegácie Únie.“

            Článok 2
            Toto rozhodnutie nadobúda účinnosť dňom jeho prijatia.

            V Bruseli 13. mája 2019

                  Za Radu

                  predsedníčka

               F. MOGHERINI

            (1)  Rozhodnutie Rady 2014/219/SZBP z 15. apríla 2014 o misii Európskej únie v rámci SBOP v Mali (EUCAP Sahel Mali) (Ú. v. EÚ L 113, 16.4.2014, s. 21).

            (2)  Rozhodnutie Rady (SZBP) 2019/312 z 21. februára 2019, ktorým sa mení a predlžuje rozhodnutie 2014/219/SZBP o misii Európskej únie v rámci SBOP v Mali (EUCAP Sahel Mali) (Ú. v. EÚ L 51, 22.2.2019, s. 29).